ईश्वर, उनके भाषणों, उनके वक्तव्यों और उनके कथनों-जो मुझे चारों ओर से घेरे हुए हैं, में तनिक भी संजीदगी नहीं है। वे धूर्त संविधान को उद्वृत करते हैं और धनिकों द्वारा हमारे खिलाफ हिंसा से इंकार करते हैं। वे विकास की बात करते हैं परंतु चाहते हैं कि मेरे बच्चे अशिक्षित और कमजोर बने रहें ताकि वे उनसे अपनी गुलामी करवा सकें। हे ईश्वर उन्हें सजा दो…और मुझे यह क्षमता दो कि मैं लोग जैसे दिखते हैं उन्हें वैसा न मानूं। मैं सही और गलत में भेद कर सकूं। बदमाश और शरीफ में अंतर कर सकूं। केवल उन लोगों को सत्ता में आने दूं जो पूरी श्रद्धा से यह मानते हैं कि जो दूसरों को अपमानित करते हैं वे पूरे देश और पूरी मानवता को अपमानित करते हैं और बाकियों को-कारपोरेट लुटेरों और दुष्ट सत्ताधारियों, चाहे वे भारत के हों या कहीं और के, को जेल या नर्क यह जहां तुम चाहो वहां भेज दो।